স্বাস্থ্য, আয়কর থেকে রেল, বাজেটে কী করতে চলেছে সীতারামন

নয়াদিল্লি: ১ ফেব্রুয়ারী কেন্দ্রীয় বাজেট (Union Budget 2025)।প্রধানমন্ত্রী নরেন্দ্র মোদি (Narendra Modi) তৃতীয়বার কেন্দ্রে ক্ষমতায় আসার পরে এবারেই প্রথম পূর্ণাঙ্গ বাজেট পেশ করতে চলেছেন কেন্দ্রীয় অর্থমন্ত্রী নির্মলা সীতারামন (Nirmala Sitharaman)। এবারের বাজেটে সরকার অনেক খাতে বড় বড় ঘোষণা করতে যাচ্ছে। বাজেট নিয়ে এক শ্রেণির বিশেষ প্রত্যাশা থাকে। বিশেষজ্ঞদের মতে, এই বাজেটে পিএম কিষাণ সম্মান নিধি এবং পিএম আবাসের মতো প্রকল্পগুলিতে বড় সুবিধা মিলতে পারে। আশা করা হচ্ছে, বাজেটে রেলের জন্য বিশেষ জায়গা থাকবে।

সাধারণ মানুষ থেকে শুরু করে বড় ব্যবসায়ীদের এই বাজেট থেকে বিশেষ প্রত্যাশা রয়েছে। বাজাটে মুদ্রাস্ফীতি রোধ, ক্রয়ক্ষমতা বৃদ্ধি ও আর্থিক বোঝা কমানোর দিকে নজর দেবে মোদি সরকার। মনে করা হচ্ছে, সরকার এই বাজেটে স্বাস্থ্য খাতেও অনেক বড় পরিবর্তন আনতে পারে। আয়করদাতা আশা করছেন ট্যাক্সের খাতে বিশেষ ছাড় দেওয়াও হতে পারে। আসন্ন বাজেট থেকে স্বাস্থ্য খাতের সরকার তাদের ছাড় দেবে। বাজেট থেকে তারা অনেক সুবিধা পাবে বলে আশা করছে বিমা কোম্পানিগুলি।

আরও পড়ুন: এবারও বাজেটে বাংলার প্রাপ্তির ভাণ্ডার শূন্যই থাকবে?

পাশাপাশি আয়ুষ্মান ভারত যোজনারও সুবিধা মিলতে পারে বলে মনে করছেন বিশেষজ্ঞরা। আরোগ্য যোজনার আওতায় এই প্রকল্পটি বাজেটে আরও বেশি বরাদ্দ পেতে পারে। যার ফলে অনেক পরিবার বিনামূল্যে চিকিৎসা করাতে পারবে। পাশাপাশি রিয়েল এস্টেট সেক্টরকে উন্নত করার জন্য বাজেটে প্রধানমন্ত্রী আবাস যোজনায় ভর্তুকির পরিমাণ বাড়াতে পারে চলতি বাজেটে। অন্যদিকে গত বছর প্রধানমন্ত্রী গ্রাম সড়ক যোজনায় ১৪,৮০০ কোটি টাকা বরাদ্দ করা হয়েছিল। এবার প্রধানমন্ত্রী গ্রাম সড়ক যোজনার বাজেটেও ১০ শতাংশ বৃদ্ধি করতে পারে। এছাড়াও পিএম কিষাণ সম্মান নিধি যোজনার আওতায় বর্তমানে কৃষকদের বার্ষিক ৬০০০ টাকা আর্থিক সাহায্য দেওয়া হয়। চলতি বাজেটে সরকার এই পরিমাণ দ্বিগুণ করে ১২০০০ টাকা করতে পারে।

বিশেষজ্ঞদের মতে চলতি বাজেটে রেলের জন্য বিশেষ জায়গা থাকবে। ট্রেন চলাচলকে আরও উন্নত করার ক্ষেত্রে আরও বেশি বরাদ্দ করা প্রয়োজন। তাই এই বাজেট রেলের জন্য বিশেষ কিছু বরাদ্দ করতে পারে কেন্দ্র। মালবাহী ট্রেনের গড় গতি ৫০ কিমি বাড়ানো হতে পারে। পাশাপাশি ট্রেনগুলিতে ১২,০০০ হর্স পাওয়ারের উন্নত বৈদ্যুতিক লোকোমোটিভ স্থাপন করা হতে পারে।

অন্য খবর দেখুন